ru en kk ky ru ru ky ky ru ru ru bg ru ru ru en hbs_cyr ru ky hu ky ru tt ky ky ky ky ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky tt ky ru ky ko ky tt ky ky ko ky ru ky ky ko ky ky ru ky ky ru ky ru ru ky ky ko ky ko ky ko ky ko ky ko kk ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ko ky ky
"Айат пресс", 26.02.09 - 14-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Урматтуу окурман, "Сыйкыр сан" рубрикабыз жакшыны ашырып, кубанычыңызды керектүү жерге жеткизип, сиз менен байланыштын бир булагы боло алат деген үмүттөбүз. Андыктан, эч тартынбай
46-30-20 телефонун бураңыз дагы куттуктоо болобу, дубай саламбы, көкөй кескен көкүрөктөгү оюңузбу же барыбызды жылмайткан тамашабы, айтып калыңыз. Бирок, эң башкысы, ар бир жолкуда редакция кеңешип үч номерди алдын-ала белгилеп коет, сиз эгер ошол номерге туш келип калсаңыз, анда 100 сом утасыз. Эмки номердин сыйкыр саны
185, 193, 200. "Сыйкыр санга" ар аптанын жума күнү 10.00 дон 12.00 ге чейин
0(312) 46-30-20 номерине байланышыңыз. Айта кетчү нерсе, шаардык телефондон гана эмес мобилдик телефондон дагы
0(773) 10-35-56 номерине SMS билдирүү жиберсеңиздер болот.
162. Кыргыз саясатында "Асаба" партиясынын лидери Советбек Жамалдиновдун артынан оппозиция ээрчиши керек. Интернат, жетимдер үйүнө колдон келген жардамын аябай берип келет. Кыргыз улутунун сыймыктанчу уулдарынын бири Советбек Жамалдинов. Адыл
163. "Айат пресс" кыргыз гезиттеринин арасынан эң окумдуу гезит. Маданият, турмуш, саясатты чындыкты чагылдырат. Калемиңер курчуй берсин! Ошондой эле "Айат пресстин" мырзаларын 23-февраль майрамдары менен куттуктап кетмекчимин. Баарыңарга денсоолук, ийгилик каалайм. Элиза.
164. Атам Жусупка чоң салам. Ата, майрамыңыз менен куттуктайм, ишиңизге ийгилик, эч оорубай, биздин сый-урматыбызда жүрө бериңиз. Мээрим.
165. Балыкчы шаарында Оттук айылында жашаган, сүйүктүү эжем, Махабаттын туулган күнү менен куттуктайм! Махабат эже сизге бакыт. Ден-соолук, кажыбас кайрат, кыздарыңыз менен аман болуңуз. Назгүл
166. Жумгал районунун, Башкууганды айылында жашаган атабыз Чалопов Султанбекти 23-февраль туулган күнү менен кутуктайбыз! Денсоолугуңуз бекем, узак өмүр сүрүп, уул кыздардын урмат сыйын көрүңүз! Бишкектен уулдары Мирбек, Адылбек, Адилет. Кыздары Гүлназ, Элзат.
167. Биздин үйдүн жалгыз джентельмени Романы 23-февраль майрамы менен куттуктайбыз. Ден-соолук, узун өмүр, бактылуу студенттик күндөр, бакыт, ийгилик, жакшылык дагы эмне кааласак? А-аа, айткандай сүйүү, сүйүү жана сүйүү! Айка, Бурма, Нуку, Нургүл
168. Арашан айылынын жигиттери, Эрмек менен Эрнистти 23-февраль майрамдары менен куттуктап, келечекте биз сыймыктанган инилерден болушун каалайбыз. Апчелери
169. Атам Атаканов Эркинди 23-февраль майрамы менен куттуктайм. Бекем ден-соолукта, апам менен узун өмүр сүрүңүз. Уул-кыздарыңыздын урматын көрүп, бактылуу болуңуздар. Айгүл
170. Кыргызстандын жалпы мырзаларын майрамдары менен куттуктайм! Барыңызарга патриоттук сезим каалайм. Намыстуу, туруктуу болгула! Кыял
171. Талас областындагы Кара-Буура районунун, Бакайыр айылында жашаган атам Сулайманды, агам Эмилди өтүп кеткен майрамдары менен куттуктайм. Ден-соолукта, узун өмүрдө жалаң гана бактылуу күндөрдүн күбөсү болуңуздар! Нургүл
172. "Айат пресс", саламатсыздарбы? Сиздердин жалпы мырзаларыңарга майрамдык чоң салам. Майрамыңар кут болсун! Калемиңер курчуй берсин! Окурманыңар Жамал
173. Көчөгө чыксам бары эле экиден жүрүшөт. Мен эле жалгыз, жактырган кыз бар, бирок, ага сөз айткандан тартынам. 49 05
174. Акман айылындагы жаным Аксанага салам. 0777 12 80 86
175. Алтындарым Ахун, Арстанбек, Марсел 23-февраль майрамыңар менен куттуктайм! Өмүр каалап Бах
176. Неля мамалак болсо, Урмат маймылга окшош, туурабы? Бах
177. "Достор" тобундагы ырчы кыздар жөнүндө жазгылачы. Бары таланттуулар. Чыгармачылык ийгилик каалайбыз. Кененирээк билсек жакшы болот эле. Бишкектен Алымкан
178. Салам, "Айат пресс"! Бегимай Эсенгулованын sms жыйынтыгы качан чыгат? Жарыялап коесуздарбы, суранам. Бах
179. Молдомуса Конгантиев, сизден сураныч паспорт алууга жардам берсеңиз. Он бир жылдан бери паспортум жок. Зек
180. Менин саламым, Түштүк кыз, билесиңби, карындашын бийге тарткан Кубаныч Сатаевге салам! Майрамыңыз менен ар дайым бар болуңуз. Чыгармачылык ийгилик, үйбүлөлүк бакыт каалап карындашыңыз. Айдеми, Айка
181. Бар болгула, кыргыздын мекенчил кыз-жигиттери! Силер бар, Кыргызстан бар! Гүлжан
182. Ош шаарындагы атам Сабитке, апам Райханга салам! Бар болгула, аман болгула! Көңүлүңөр куунак болуп, бул жашоонун жыргалында жүрө бергиле. Алмаз
183. Анжелика, чыгармачылык ийгилик, ырларыңды тажабай угам. Сени сыйлайм, урматтайм, сулуулугуңа суктанам. Бекмурат
Эсен болуп, эстей жүр....
Жаркырап жанган жылдыз өчтү
Жанара Жыргалбекова деген жаш ырчы кыз бар эле. 1986-жылы Нарын облусунун Акталаа районундагы РТС кыштагында төрөлгөн. Бала кезинен ырга шыктуулугунан ыр дүйнөсүнө аралашкан. Ырчылык өнөр менен алп урушуп, жаңыдан сахнага чыгып жүргөндө бир ирет маек тешкенибизде "эже, менде музыкалык билим жок. Келечекте көркөм өнөр институтуна тапшырсамбы деп атам. Ырчынын түйшүгү түмөн дейт эмеспи. Сахнага чыгып, өз көзүм менен көрүп, көп кыйынчылыктар бар экенине ынандым, ырчылыкты таштабайм. Эл көңүлүндө орун алган, күйөрмандардын ишеничин актаган прфессионал ырчы болгум келет" деген эле. Кайран кыз ырдагандан ырахат алып, бош убактысында улуттук кол өнөрчүлүккө башын байлап, сайма сайып, курак курап, ар түркүн иштерди жасоо менен алек болчу. Спортко абдан кызыгар эле. Дзюдо менен машыгып, волейболго барчу. Келечекте "бактылуу жар, мээримдүү эне болсом" деген кыялы да ишке ашкан жок. Жашоодо ишенген адамдары ата-энеси жана бир туугандары экенин баса белгилеген. Анан динге, Кудайдын бар экенине ишенчү. Жылдыздуу кыздын көзү тирүү болгондо быйыл жыйырма үчкө толмок.
Алгач экранга 3-класста окуп жүргөндө чыккан. Атасы, бир туугандары менен бирге "Кайыңды булак" деген ансамбль түзүп, теледе ырдашканын эстеп, абдан кубанган эле. Кийин мектепти аяктап, борборго келгенде бүт дитин ырга коюп, жердеши Бакыт Мамаев менен иштешти. Өмүрүнүн акыркы айларында Ташкент кызы Гүл менен бирге түштүккө гастролдоп барган экен. Ошол жактан келгенден кийин жаңы ыр жаздыруу менен алектенип олтуруп эси ооп жыгылат. Жанаранын мындай оорусу бала кезинде башына катуу сокку жегенден улам башталыптыр. Ата-эне, бир туугандары канчалык аракет кылып, тез жардам чакырганына карабай ажал колдорунан жулуп кетип зар какшатты. Апасы Азыкбүнү "доктурга баралы" десе Жанара "кое тургулачы, ушул ырды жаздырып алайын анан каалаган жагыңарга барам" деп болбой коюптур. "Ырдаган ырлары жалаң армандуу эле. Кызым дүйнөдөн эрте кетерин сезгенби дейм. Колуман жулдуруп ийдим, чырагымды. Кызыман ажыраганыма бир жыл болсо да өлгөнүнө түк ишенбейм" деп боздогон Азыкбү эженин көз жашы көл. Жанарага арнап жазган ырлары эки дептер болуптур. Ачып окуган адамдын көзүнөн жаш тегеренеринен шек жок. Жалаң арман, күйүт, ыза.
Чырагым Жанар, кайдасың деги.
Чыркырап ыйлайм, айла жок эми.
Чынбы же калппы ишене албай,
Эшикти тиктейм, күтөмүн сени.
Алтыным Жанар, кайдасың деги.
Ата-энең сыздайт артыңды сенин.
Тагдырдын салган кайгысы экен,
Таш болсо дагы көтөрөм эми.
Берекем Жанар, кайдасың деги.
Безгектей какшап эстеймин сени.
Белимди бекем байлайын аттиң,
Таппаймын кантем айла жок эми.
Эстеймин өмүр өтүп кеткичекти,
Боорума кыса албаймын эми сени.
Кучактап боздоп турам, бугум чыкпай,
Боз топо үйүп турган бейитиңди,
Асыкбү эже кызы тууралуу айтып олтуруп, "ырчылык өнөр оор экенин билип, Жанарага канча ирет "ырдабай эле койсоң кантет" дечүмүн. Мага таарынгансып, "Апа, башкасын айтсаң да ырдаба деп айтпачы. Менин ырсыз жашоом жок. Ырдаганыма каршы болбосоңуз боло" деп суранган эле. Кызымдын өмүрү эрте өчөрүн билгенимде ырдаганына эч убакта каршы болмок эмесмин. Атасы Жанаранын ырдаганына каршы болбой, үйгө аппаратуранын барысын алып келип койгон. Кызым үйдө да тынымсыз ырдап, аппаратураларды кыңкылдатып иштеп калар эле. Азыр үйдөгү Жанарага тиешелүү ар бир оокатты көргөн сайын жүрөгүм сыздайт. Бир жолу менин туулган күнүмдө "Апа, ЦУМга барып сизге белек алып келейин" дегенде "мага өзүң эле белексиң" деп эч нерсе алдырбай койгом. Эми минтип өзү да жок. Экрандан ырларын көргөндө ичим эзилет. Бассам-турсам оюмда Жанарам. Оору тооруп, кызымды колуман жулдуруп ийбедимби. Эстелигин тургузуп келгенбиз. Мүрзөсүн кучактап ыйлап, куран окугандан башка арга жок экен" деп көз жашын төктү. Жүрөгү титиреп, күйүткө батып турган энеге кайрат айтып гана тим болосуң. Жанаранын жаткан жери жайлуу, топурагы торко болсун. Таланттуу жандын таланты ачылбай кеткени өкүнүчтүү.
Азчылыкка келгенде акылдуубуз, көпчүлүккө келгенде оомабыз.
Чычканга кебек алдырбаган сараң - карышкырга келгенде алдырат.
Адам өмүрү пендечилик жорук-жосундар менен кармашып жүрүп өтөт.
Өкүмдарың мойнуңа жүк артарда - айкөл көрүнүп, агынан жарылып сүйлөйт.
Товарыңды ким жамандаса, сатып алчу кардар ошол.
Акчаңдан күйсөң да, товардын сапатынан күйбө.
Эс-акылы жок үчүн көпчүлүгү эс-акылын жоготпой жүрөт.
Достордон айрылгың келбесе, алардын чоң ийгиликке жеткенин тилей көрбө.
Сенин көзүңчө бирөөгө "жок" деген адамдан бирнерсе суранба - демек, ал экинчи тилемчиге да оңой шылтоо табат.
Ишиң илгерилебегени - өзүңдүн эле макоолугуңдан.
Сага эчкачан каршы сүйлөбөгөн кишини мактаба, демек ал сени эмес, өзүн жакшы көргөн үчүн дудук болуп жүрөт.
Сага ишенбегендей түр менен караган киши - карандай калпычы.
Калпычынын алдында эки кыйынчылык бар. Биринчиси, ага эчким ишенбейт. Экинчиси, өзү да эчкимге ишенбейт.
Жайнаган кирешени - жалгыз чыгаша алып келет.
Аянтта айкырып аткан адамдын акылдуу же акылсыз экени арсар. Анткени ал аянттагы аңкоолордун акылы менен өзүнүн жүрөгүндө макул болбосо да, барыбир элдин атынан айкырат.
Эки жээкте туруп алып бирин-бири "акмак" дегендин баары акмак.
Сууга чөгүп бараткан адамдан абайла. Куткарганы кол берсең, сени кошо тартып кетет.
Жомоктогудай жашоого жеткениң - жашооңдун бүткөнү.
Эң коркунучтуу душман - эски достордон чыгат.
Эх, десең… кептин баары, келатканыңды алдыңда жамырагандар көрүп, кубанганында эмес, чыгып баратканыңды көрүп, өкүнүп калганында.
Келесоо көрүнгөндөрдүн баары келесоо, соо көрүнгөндөрдүн да жарымы келесоо.
Ким келесоону ажыратпаса, ал келесоо. А келесоонун келесоо экенин билип туруп жанында жүргөн андан бетер.
Ким жытчыл болсо, былыктын баары ошондо.
Бир арстанды көргөнүң, баарын көргөнүң, бир койду көргөнүң, баарын көргөнүң. А бир адамды көргөнүң, бир эле адам, бирок анын да заадисин көрбөйсүң.
Илимге ашкере башын сайган адамдар оңой алданышат. Себеби, андайлар турмуштагы эң жөнөкөй, эң зарыл нерселерден алыстап кетишкен.